S-775/2008

Mál þetta, sem þingfest var 11. desember sl. og dómtekið 18. desember sl., var höfðað með ákæru lögreglustjórans á Hvolsvelli, dagsettri 12. nóvember 2008, á hendur H-kk-þgf Þ-kk-þgf H-kk-þgf, kt. 000000-0000, Blöndubakka 20, 109 Reykjavík, A-kvk-þgf Ó-kvk-þgf Þ-kvk-þgf, kt. 000000-0000, Skólavegi 17, 750 Fáskrúðsfirði, D-kk-þgf G-kk-þgf, kt. 000000-0000, Reykjavíkurvegi 5, 220 Hafnarfirði, og K-kvk-þgf Ó-kvk-þgf, kt. 000000-0000, Gaularási, 861 Hvolsvelli, fyrir þjófnað

með því að hafa í sameiningu, aðfaranótt föstudagsins 16. febrúar 2007, brotist inn í söluskálann við Landvegamót, Rangárþingi ytra, og stolið þaðan eftirtöldu:

„Camel filterslaus 20 pakkar, Gamel blár, 10 pakkar, Marlboro rauður, 20 pakkar, Marlboro gylltur, 20 pakkar, Winston rauður, 20 pakkar, Winston blár, 20 pakkar, Salem hvítur, 20 pakkar, Salem græn/blár, 25 pakkar, Capri mentol blár, 20 pakkar, Capri rauður, 10 pakkar, Bagatello vindlar, 20 pakkar, Goald Coast rauður, 6 pakkar, Cherut vindlar, 2 pakkar, Prins Albert píputóbak, 3 pakkar, Half and Half píputóbak, 2 pakkar, Sweet Dublin píputóbak, 1 pakki, 1 stk. gosdrykkur Coca-Cola 1 ltr. plast, 3 stk. gosdrykkur Coca-Cola 0,5 ltr. plast, 5 stk. gosdrykkur Coca-Cola 0,5 ltr. áldósir, 2 stk. kókómjólk ¼ ltr., 2 pakkar Hubba Bubba brúnt tyggjó, 1 stk. Línusamloka með rækjum, 1 stk. Langloka með pítusósu.“ Samtals að áætluðu verðmæti 130.358 krónur.

Telst brot ákærðu varða við 244. gr. almennra hegningarlaga nr. 19, 1940 og er þess krafist að ákærðu verði dæmd til refsingar.

Við fyrirtöku þann 18. desember 2008 var málið S-29/2008, ákæruvaldið gegn H-kk-þgf Þ-kk-þgf H-kk-þgf, kt. 000000-0000, sameinað þessu máli en það mál var höfðað með ákæru lögreglustjórans á Selfossi á hendur H-kk-þgf Þ-kk-þgf H-kk-þgf, kt. 000000-0000, Skólavegi 74, Fáskrúðsfirði, með ákæru útgefinni þann 4. febrúar 2008, „fyrir hylmingu með því að hafa, að kvöldi föstudagsins 3. ágúst 2007 í bifreiðinni JT-826, haft í vörslu sinni Dell 2400 MP skjávarpa að verðmæti kr. 152.530,- en skjávarpanum hafði verið stolið í innbroti að Gagnheiði 55 á Selfossi, aðfaranótt 27. júlí 2007, en ákærða var eða mátti vera ljóst að um þýfi var að ræða.“ Er brot ákærða heimfært til 1. mgr. 254. gr. almennra hegningarlaga nr. 19/1940 og er þess krafist að ákærði verði dæmdur til refsingar.

Ákærði H-kk-nf Þ-kk-nf H-kk-nf kom fyrir dóminn þann 18. desember sl. og játaði þá sök varðandi báðar ákærurnar.

Ákærða A-kvk-nf Ó-kvk-nf Þ-kvk-nf kom fyrir dóminn þann 11. desember sl. og játaði sök.

Ákærði D-kk-nf G-kk-nf kom fyrir dóminn 18. desember sl. og játaði sök.

Ákærða K-kvk-nf Ó-kvk-nf kom fyrir dóminn þann 11. desember sl. og játaði sök. Eru játningar þeirra í samræmi við önnur gögn málsins og verða þau sakfelld fyrir brot sín.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og verjendum og ákærðu K-kvk-þgf, sem óskaði ekki eftir verjanda, hafði verið gefinn kostur á að tjá sig um lagaatriði og ákvörðun viðurlaga. Þar sem frásögn ákærðu samrýmist gögnum málsins og háttsemi þeirra er réttilega færð til refsiákvæða verða þau sakfelld fyrir brot sín. Ákærðu hafa með háttsemi sinni unnið sér til refsingar. Ákærðu kröfðust vægustu refsingar sem lög leyfa og að tillit yrði tekið til þess hversu langur tími leið frá því að þau játuðu brot sín hjá lögreglu þar til að ákæra var gefin út, eða tæp tvö ár varðandi ákæruna sem útgefin var 12. nóvember 2008. Þá liggur ekkert fyrir um verðmæti þess sem ákærðu tóku en fjárhæð í ákæru er áætluð og ekki vitað hvort hún er með virðisaukaskatti, á útsöluverði eða innkaupsverði. Verði því að láta ákærðu njóta vafans um verðmæti þýfisins. Um málavexti vísast til ákæruskjala.

Samkvæmt sakavottorði H-kk-ef Þ-kk-ef H-kk-ef, sem liggur frammi í málinu, hefur ákærða margoft verið gerð refsing fyrir ýmis brot. Hefur honum fjórum sinnum áður verið gerð refsing fyrir þjófnað, sjö sinnum verið gerð refsing fyrir brot gegn lögum um ávana- og fíkniefni og fjórum sinnum verið gerð refsing fyrir umferðarlagabrot. Brot það sem ákærði H-kk-nf hefur verið sakfelldur fyrir nú, framdi hann í febrúar 2007. Í apríl 2007 gerði ákærði tvisvar sinnum sátt vegna fíkniefnalagabrots. Ákærði var dæmdur í apríl 2007 fyrir ölvunarakstur og aftur í maí 2007 fyrir fíkniefnalagabrot. Ákærði gekkst undir sátt í nóvember 2007 fyrir umferðarlagabrot og vegna fíkniefna og í desember 2007 var ákærði dæmdur fyrir umferðarlagabrot og fíkniefnalagabrot. Í mars 2008 gekkst ákærði undir sátt og þann 16. júlí 2008 var ákærði dæmdur í tveggja mánaða fangelsi, skilorðsbundið, fyrir brot gegn lögum um ávana- og fíkniefni og umferðarlagabrot, auk þess að vera sviptur ökurétti í átján mánuði. Brot það sem ákærði hefur verið sakfelldur fyrir eins og lýst er í seinni ákærunni, framdi hann 3. ágúst 2007. Í báðum tilvikum er um hegningarauka að ræða við ákvörðun refsingar. Auðgunarbrot þau sem ákærði var dæmdur fyrir áður en hann varð 18 ára hafa ekki ítrekunaráhrif við ákvörðun refsingar nú, sbr. 1. mgr. 71. gr. almennra hegningarlaga nr. 19/1940. Þá verður að líta til 2. mgr. 70. gr. hegningarlaga þar sem um samverknað var að ræða. Með hliðsjón af öllu því sem að ofan greinir þykir refsing ákærða hæfilega ákveðin fangelsi í einn mánuð en með vísan til þess hversu langt er um liðið að brotin voru framin, þess að um hegningarauka er að ræða og skýlausrar játningar ákærða, þykir rétt að skilorðsbinda refsinguna eins og í dómsorði greinir.

Samkvæmt sakavottorði ákærðu A-kvk-ef Ó-kvk-ef Þ-kvk-ef þá á hún langan sakaferil að baki allt frá árinu 2003. Hefur hún sex sinnum verið dæmd fyrir auðgunarbrot frá árinu 2004 en brot sem ítrekunaráhrif hafa og framin voru fyrir 18 ára aldur hennar hafa ekki áhrif við ákvörðun refsingar nú. Þá hefur ákærðu sex sinnum verið gerð refsing fyrir fíkniefnabrot auk nytjastuldar og líkamsárása. Brot það sem ákærða hefur verið sakfelld fyrir nú, framdi hún áður en dómur gekk þann 20. mars 2007, þar sem ákærðu var gerður hegningarauki og hún dæmd í fjögurra mánaða fangelsi, skilorðsbundið til fimm ára. Verður henni því gerð refsing nú eftir reglum 78. gr. almennra hegningarlaga nr. 19/1940, en ákærðu hefur sjö sinnum verið gerð refsing frá því að hún framdi brot það sem hún er sakfelld fyrir nú og hefur verið dæmd samtals í fangelsi í tuttugu og tvo mánuði, að hluta skilorðsbundið og að hluta óskilorðsbundið. Með vísan til þess, hversu langt er um liðið frá því að brot ákærðu var játað fyrir lögreglu, en engin skýring hefur fengist á þeim drætti, og skýlausrar játningar fyrir dómi, verður ákærðu ekki gerð frekari refsing í máli þessu.

Samkvæmt sakavottorði ákærða D-kk-ef var hann dæmdur þann 5. október 2005 fyrir auðgunarbrot en ákvörðun refsingar frestað skilorðsbundið í tvö ár. Þá gekkst ákærði undir sátt þann 28. júní 2006 fyrir umferðarlagabrot. Ákærði var dæmdur til greiðslu sektar 5. desember 2006 fyrir umferðarlagabrot. Þann 27. apríl 2007 var ákærði dæmdur í fangelsi í sextíu daga, skilorðsbundið til tveggja ára, fyrir umferðarlagabrot og rangar sakargiftir og þann 7. desember 2007 var ákærði dæmdur til greiðslu sektar fyrir brot gegn 263. gr. almennra hegningarlaga nr. 19/1940. Með broti því sem ákærði hefur verið sakfelldur fyrir nú, rauf hann skilorð dómsins frá 5. október 2005 en þá var ákærði dæmdur fyrir þjófnað og nytjastuld. Með hliðsjón af því hversu langt leið frá því að ákærði framdi brot það sem hann hefur verið sakfelldur fyrir nú, eða tæp tvö ár og þess að ákærða verður gerður hegningarauki samkvæmt reglum 78. gr. hegningarlaga, þykir rétt, með vísan til 60. gr. almennra hegningarlaga nr. 19/1940, að láta skilorð það sem dæmt var með dóminum 5. október 2005 haldast. Þá er brot þetta hegningarauki við sextíu daga fangelsi sem ákærði var dæmdur í þann 27. apríl 2007. Með hliðsjón af ofantöldu þykir rétt að ákærða verði ekki gerð sérstök refsing í máli þessu.

Samkvæmt sakavottorði ákærðu K-kvk-ef Ó-kvk-ef hefur henni ekki verið gerð refsing áður. Eftir atvikum þykir rétt að fresta því að ákveða refsingu hennar skilorðsbundið eins og nánar greinir í dómsorði.

Að þessum niðurstöðum fengnum verða ákærðu H-kk-nf Þ-kk-nf, A-kvk-nf Ó-kvk-nf og D-kk-nf dæmd til að greiða skipuðum verjendum sínum þóknun ásamt ferðakostnaði eins og í dómsorði greinir.

G-kk-nf Ö-kk-nf J-kk-nf, fulltrúi sýslumannsins á Selfossi, sótti mál þetta af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði H-kk-nf Þ-kk-nf H-kk-nf sæti fangelsi í einn mánuð en fresta skal fullnustu refsingarinnar og hún niður falla að liðnum þremur árum, haldi ákærði almennt skilorð 57. gr. almennra hegningarlaga nr. 19/1940.

Ákærði H-kk-nf greiði allan sakarkostnað, sem er þóknun skipaðs verjanda hans, Þ-kvk-ef B-kvk-ef héraðsdómslögmanns, 90.000 krónur að meðtöldum virðisaukaskatti, auk ferðakostnaðar, 22.080 krónur.

Ákærðu A-kvk-þgf Ó-kvk-þgf Þ-kvk-þgf er ekki gerð sérstök refsing í máli þessu.

Ákærða greiði allan sakarkostnað, sem er þóknun skipaðs verjanda hennar, H-kk-ef B-kk-ef héraðsdómslögmanns, 60.000 krónur að meðtöldum virðisaukaskatti, auk ferðakostnaðar, 11.040 krónur.

Ákærða D-kk-þgf G-kk-þgf er ekki gerð sérstök refsing í máli þessu.

Ákærði greiði allan sakarkostnað, sem er þóknun skipaðs verjanda hans, H-kk-ef B-kk-ef héraðsdómslögmanns, 60.000 krónur að meðtöldum virðisaukaskatti, auk ferðakostnaðar, 11.040 krónur.

Ákvörðun refsingar ákærðu, K-kvk-ef Ó-kvk-ef, er frestað og skal hún falla niður að liðnu einu ári frá uppsögu þessa dóms að telja, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Á-kvk-nf G-kvk-nf.